喺呢場對話入面，B 君攞咗一啲證據出嚟，呢啲證據顯示 A 君原先嗰句主張係錯嘅－進化論真係有證據－但係 A 君唔係認衰或者嘗試回應 B 君啲證據（例如係如果佢認為 B 君啲證據唔合理，解釋嚇點解佢會噉諗）而係提出一個新要求－要求親眼睇到嗰啲生物，仲要講到好似 B 君處理唔到呢個新要求就等如原先嗰個主張係啱嘅噉。